

***Primer dobre prakse***

***Neposredna potrditev operacije***

***Mobilnost študentov iz socialno šibkejših okolij***

**Namen in cilji programa:** Znano je dejstvo, da je odstotek slovenskih študentov, ki se odpravlja na mobilnost v tujino, še vedno med najnižjimi v Evropski uniji. Kot ministrstvo se zavedamo, da se za mobilnost v najmanjšem deležu ali pa sploh ne, odločajo študentje, ki prihajajo iz socialno šibkejših okolij. Pomemben dejavnik, ki vpliva na odločitev za mobilnost so ravno finančna sredstva. Komplementarnost financiranja mobilnosti študentov iz socialno šibkejših okolij, med programom Erasmus+ in sredstvi Evropskega socialnega sklada, bo pripomogla k povečanju možnosti za udeležbo na mobilnosti. V mobilnosti vidimo eno od priložnosti za pridobitev novega strokovnega znanja, znanja o tujih državah in kulturah ter za izboljšanje znanja tujih jezikov. Predvsem pa, izkušnjo v tujini, ki bi izboljšala tudi konkurenčnost študenta na trgu delovne sile po končanem študiju, saj bi pridobil številne nove kompetence za potrebe trga dela. Delni rezultati zaključenih operacij z leta 2016 že nakazujejo, da se povečuje število študentov iz socialno šibkejših okolij, ki se odločajo za mednarodno mobilnost preko programa Erasmus+.

Cilji neposredne potrditve operacije je izboljšanje udeležbe slovenskih študentov iz socialno šibkejših okolij na izmenjavah v tujini ter posledično povečanje učinka mednarodne mobilnosti in pridobivanja novih kompetenc za potrebe trga dela ob komplementarnem financiranju mobilnosti iz programa Erasmus+.

V okviru Poziva visokošolskim zavodom, so bili na 1., 2. in 3. odpiranju izbrani 4 upravičenci: Univerza v Mariboru, Univerza v Ljubljani, Univerza na Primorskem in Fakulteta za zdravstvo Angele Boškin. V okviru potrjenih programov bo spodbudo za socialno šibkejše predvidoma prejelo 500 študentov, ki se bodo udeležili mednarodnih mobilnosti preko programa Erasmus+.

**Prednostna os:** 10

**Prednostna naložba:** 10.1

**Specifični cilj:** 10.1.3

**Sklad:** ESS

**Višina sredstev:** 771.930,00 €

**EU del:** 617.544,00 €

**SLO del:** 154.386,00 €

**Predvideni rezultati:** Delni rezultati zaključenih operacij z leta 2016 že nakazujejo, da se povečuje število študentov iz socialno šibkejših okolij, ki se odločajo za mednarodno mobilnost preko programa Erasmus+.

**Začetek operacije:** 1. 6. 2016

**Konec operacije:** 30. 11. 2020